**ELŐTERJESZTÉS**

**A Gazdasági és Jogi Bizottság, valamint a Szociális és Lakás Bizottság 2019. decemberi üléseire**

**Javaslat Szombathely Megyei Jogú Város Nemzetiségi Önkormányzatainak elhelyezésére**

Tájékoztatom a Tisztelt Bizottságot arról, hogy a nemzetiségek jogairól szóló 2011. évi CLXXIX. törvény 80. § (1) bekezdése rögzíti, hogy a helyi önkormányzat a helyi nemzetiségi önkormányzat részére - annak székhelyén - biztosítja az önkormányzati működés személyi és tárgyi feltételeit, továbbá gondoskodik a működéssel kapcsolatos végrehajtási feladatok ellátásáról.

A nemzetiségek jogairól szóló 2011. évi CLXXIX. törvény 80. § (1) bekezdés a) pontja értelmében az önkormányzati működés feltételei és az ezzel kapcsolatos végrehajtási feladatok közé tartozik „a helyi nemzetiségi önkormányzat részére havonta igény szerint, de legalább harminckét órában, az önkormányzati feladat ellátásához szükséges tárgyi, technikai eszközökkel felszerelt helyiség ingyenes használata, a helyiséghez, továbbá a helyiség infrastruktúrájához kapcsolódó rezsiköltségek és fenntartási költségek viselése.”

Ezen kötelezettség teljesítése érdekében a helyi önkormányzat harminc napon belül biztosítja a rendeltetésszerű helyiséghasználatot, valamint a helyiséghasználatra, a további feltételek biztosítására és a feladatok ellátására vonatkozóan megállapodást köt a helyi nemzetiségi önkormányzattal. Szombathely Megyei Jogú Város Közgyűlése az 513/2019. (XI.28.) Kgy. sz. határozattal elfogadta a szombathelyi Horvát, Német, Roma és Szlovén Nemzetiségi Önkormányzatokkal kötendő együttműködési megállapodásokat.

Szombathely Megyei Jogú Város Közgyűlése a nemzetiségi önkormányzat részére az alábbiak szerint biztosítja az önkormányzati feladat ellátásához szükséges helyiség ingyenes használatát:

Az előző választási ciklus idején négy kisebbségi önkormányzat működött városunkban a törvényben előírt ingyenes helyiséghasználattal. A Közgyűlés a választási ciklus időtartamára biztosította az ingyenes használati jogot a 445/2014.(XI.24.) Kgy. számú határozata alapján valamennyi kisebbségi önkormányzat számára.

A Roma Kisebbségi Önkormányzat a Szombathely, Nárai u. 1. szám alatti, összesen 319 m2 területű helyiségeket, a Szlovén Kisebbségi Önkormányzat a Kisfaludy S. u. 1. II/6. szám alatti 58 m2 alapterületű, a Horvát Kisebbségi Önkormányzat - az előző választási ciklus egy részében - a Kisfaludy S. u. 1. fszt. 5. szám alatti 90 m2 alapterületű, a Német Kisebbségi Önkormányzat pedig a Rohonci u. 14. fszt. 1. szám alatt található 69 m2 alapterületű helyiséget használta.

A **Roma Nemzetiségi Önkormányzat** a Nárai u. 1. szám alatti helyiségeket jelenleg két szervezettel, a Hátrányos Helyzetű Roma Fiatalokat Támogató Közhasznú Egyesülettel és a Kálvária Polgárőr Egyesülettel közösen használja. Használati jogviszonyuk 2019. december 31-én lejár. A nemzetiségi önkormányzat elnöke azzal a kéréssel fordult önkormányzatunkhoz, hogy a fenti helyiségekre vonatkozó ingyenes helyiséghasználati jogviszonyukat hosszabbítsuk meg azzal a módosítással, hogy a használatnak a Hátrányos Helyzetű Roma Fiatalokat Támogató Közhasznú Egyesület, valamint a Kálvária Polgárőr Egyesület részére történő átengedése 2020. december 31-ig szóljon, mely legfeljebb 2024. december 31-ig meghosszabbítható. A nemzetiségi önkormányzat képviselő testülete azt kéri, hogy – amennyiben azt a közös használat egy éves tapasztalata is alátámasztja – a város közgyűlése 2020. decemberében döntsön majd az egyesületeknek biztosított használati jogviszony további meghosszabbításáról.

Fenti két egyesülettel folytatott egyeztetés alapján az egyesületek is igényt tartanának a helyiség biztosítására 5 évre, ezért kérem a Tisztelt Bizottságot, hogy kérje a Közgyűlés állásfoglalását abban a tekintetben, hogy a civil szervezetek milyen időtartamra legyenek jogosultak a helyiség használatra.

A Roma Nemzetiségi Önkormányzat képviselő-testülete kéri továbbá, hogy a szociális városrehabilitáció II. ütemének keretében a Szombathely, Nárai u. 1. szám alatti társasházban kialakított közösségi tér – az 5119/1/A/3 hrsz-ú ingatlan – ingyenes használati jogát a fentiekkel megegyező módon biztosítsa részükre önkormányzatunk.

A **Német Nemzetiségi Önkormányzat** a Rohonci u. 14. fszt. 1. szám alatti ingatlan 69, 09 m2 területe vonatkozásában önállóan, míg a közös használatú, összesen 19,6 m2 alapterületű folyosóra a Szív a Szívért Egyesülettel közösen illeti meg az ingyenes használati jog.

A nemzetiségi önkormányzat elnöke kéri a használati jogviszony változatlan feltételekkel történő meghosszabbítását 2024. december 31. napjáig.

**A Szlovén Nemzetiségi Önkormányzat elnöke** az általuk jelenleg is használt Kisfaludy S. u. 1. szám alatti helyiségre vonatkozó ingyenes használati jogviszony meghosszabbítását kérte 2024. december 31. napjáig. A meghosszabbítást változatlan feltételekkel kérik azzal a kiegészítéssel, hogy a használat legyen átengedhető a Pável Ágoston Szlovén Kulturális Egyesületnek.

A Kisfaludy S. u. 1. szám alatti ingatlan hasznosításának kérdését önkormányzatunk vizsgálni kívánja, így a Szlovén Nemzetiségi Önkormányzat részére a helyiség használatának 2024. december 31. napjáig tartó meghosszabbítását azzal a feltétellel javaslom biztosítani, hogy a nemzetiségi önkormányzat elfogadja, hogy amennyiben az önkormányzat időközben az ingatlant elidegenítené, részükre más ingatlanban fog cserehelyiséget biztosítani.

**A Horvát Nemzetiségi Önkormányzat** elhelyezését Szombathely Megyei Jogú Város Közgyűlése a 247/2018. (IX.13.) Kgy. számú határozatával módosított 33/2018. (II.15.) Kgy. számú határozatában foglaltak alapján biztosította.

Az Országos Horvát Önkormányzat, mint használó ingyenes használatába adta a Pázmány P. u. 28/A szám alatti 6960 m2 alapterületű, „kivett középiskola” megnevezésű ingatlant 2018. március 1. napjától 2043. február 28. napjáig terjedő, 25 éves határozott időtartamra a használó működésének elősegítése, horvát nemzetiségi oktatási központ működtetése céljából.

A Közgyűlés a 247/2018. (IX.13.) Kgy. sz. határozatával úgy döntött, hogy a Horvát Nemzetiségi Önkormányzat - feladatai ellátása céljából – az ingyenes használati jogviszonyba használó félként 2018. október 1. napjától belép.

Kérem a Tisztelt Bizottságot, hogy – a jogszabályi kötelezettségre tekintettel, a határozati javaslatban foglaltaknak megfelelően – javasolja a Közgyűlésnek a helyi nemzetiségi önkormányzatok helyiséghasználati jogviszonyának 5 illetve 1 évre történő meghosszabbításával.

Szombathely, 2019. december 12.

**/: Dr. Nemény András:/**

**I.**

HATÁROZATI JAVASLAT

**……../2019. (XII. 16.) GJB. számú határozat**

 **„A”**

 A Gazdasági és Jogi Bizottság – a nemzetiségek jogairól szóló 2011. évi CLXXIX. törvény 80. §-a alapján – javasolja a Közgyűlésnek, hogy a **Roma Nemzetiségi Önkormányzatnak** a **Nárai u. 1.** szám alatti 5119/1/A/5, 5119/1/A/6 és 5119/1/A/7 hrsz-ú ingatlanra vonatkozóan fennálló ingyenes használati jogviszonya **2024. december 31. napjáig** kerüljön meghosszabbításra azzal, hogy a használatnak a Hátrányos Helyzetű Roma Fiatalokat Támogató Közhasznú Egyesület, valamint a Kálvária Polgárőr Egyesület részére történő átengedése 2020. december 31-ig szóljon, mely használati jogviszony legfeljebb 2024. december 31. napjáig meghosszabbítható.

 A Bizottság javasolja a Közgyűlésnek, hogy az 5119/1/A/3 hrsz-ú ingatlanra vonatkozóan 2024. december 31. napjáig biztosítson ingyenes használati jogot.

 **„B”**

A Gazdasági és Jogi Bizottság – a nemzetiségek jogairól szóló 2011. évi CLXXIX. törvény 80. §-a alapján – javasolja a Közgyűlésnek, hogy a **Roma Nemzetiségi Önkormányzatnak** a **Nárai u. 1.** szám alatti 5119/1/A/5, 5119/1/A/6 és 5119/1/A/7 hrsz-ú ingatlanra vonatkozóan fennálló ingyenes használati jogviszonya változatlan feltételekkel – beleértve a Hátrányos Helyzetű Roma Fiatalokat Támogató Közhasznú Egyesület, valamint a Kálvária Polgárőr Egyesület 5 évre történő ingyenes használati jogát - **2024. december 31. napjáig** kerüljön meghosszabbításra.

A Bizottság javasolja a Közgyűlésnek, hogy az 5119/1/A/3 hrsz-ú ingatlanra vonatkozóan 2024. december 31. napjáig biztosítson ingyenes használati jogot.

Felelősök: Dr. Nemény András polgármester

 Bokányi Adrienn, a Gazdasági és Jogi Bizottság elnöke

 /a végrehajtás előkészítéséért:

Nagyné dr. Gats Andrea, a Jogi- és Képviselői Osztály vezetője,

dr. Németh Gábor a SZOVA Zrt. vezérigazgatója/

Határidő: azonnal

**II.**

HATÁROZATI JAVASLAT

**……../2019. (XII. 16.) GJB. számú határozat**

A Gazdasági és Jogi Bizottság – a nemzetiségek jogairól szóló 2011. évi CLXXIX. törvény 80. §-a alapján – javasolja a Közgyűlésnek, hogy a **Német Nemzetiségi Önkormányzatnak** a **Rohonci u. 14. fszt. 1.** szám alatti helyiségre vonatkozóan fennálló ingyenes használati jogviszonya - változatlan feltételekkel, **2024. december 31. napjáig** - kerüljön meghosszabbításra.

Felelősök: Dr. Nemény András polgármester

 Bokányi Adrienn, a Gazdasági és Jogi Bizottság elnöke

 /a végrehajtás előkészítéséért:

Nagyné dr. Gats Andrea, a Jogi- és Képviselői Osztály vezetője,

dr. Németh Gábor a SZOVA Zrt. vezérigazgatója/

Határidő: azonnal

**III.**

HATÁROZATI JAVASLAT

**……../2019. (XII. 13.) GJB. számú határozat**

A Gazdasági és Jogi Bizottság – a nemzetiségek jogairól szóló 2011. évi CLXXIX. törvény 80. §-a alapján – javasolja a Közgyűlésnek, hogy a **Szlovén Nemzetiségi Önkormányzatnak** a **Kisfaludy Sándor u. 1. II/6.** szám alatti helyiségre vonatkozóan fennálló ingyenes használati jogviszonya - **2024. december 31. napjáig** - kerüljön meghosszabbításra azzal, hogy amennyiben a tulajdonos önkormányzat az ingatlant időközben elidegeníti, a nemzetiségi önkormányzat elhelyezését csereingatlanban biztosítja.

A Bizottság javasolja a Közgyűlésnek, hogy a Szlovén Nemzetiségi önkormányzat a helyiség használatát kizárólag a Pável Ágoston Szlovén Kulturális Egyesületnek engedhesse át a közte és az egyesület között létrejött megállapodás alapján.

Felelősök: Dr. Nemény András polgármester

 Bokányi Adrienn, a Gazdasági és Jogi Bizottság elnöke

 /a végrehajtás előkészítéséért:

Nagyné dr. Gats Andrea, a Jogi- és Képviselői Osztály vezetője,

dr. Németh Gábor a SZOVA Zrt. vezérigazgatója/

Határidő: azonnal

**IV.**

HATÁROZATI JAVASLAT

**……../2019. (XII. 13.) GJB. számú határozat**

A Gazdasági és Jogi Bizottság tudomásul veszi, hogy a Közgyűlés a **Horvát Nemzetiségi Önkormányzat** elhelyezését – a nemzetiségek jogairól szóló 2011. évi CLXXIX. törvény 80. §-a alapján –a 247/2018. (IX.13.) Kgy. számú határozatával módosított 33/2018. (II.15.) Kgy. számú határozatában foglaltak alapján biztosítja.

Felelősök: Dr. Nemény András polgármester

 Bokányi Adrienn, a Gazdasági és Jogi Bizottság elnöke

 /a végrehajtás előkészítéséért:

Nagyné dr. Gats Andrea, a Jogi- és Képviselői Osztály vezetője,

dr. Németh Gábor a SZOVA Zrt. vezérigazgatója/

Határidő: azonnal

**I.**

HATÁROZATI JAVASLAT

**……../2019. (XII. 18.) SzLB. számú határozat**

 **„A”**

 A Szociális és Lakás Bizottság – a nemzetiségek jogairól szóló 2011. évi CLXXIX. törvény 80. §-a alapján – javasolja a Közgyűlésnek, hogy a **Roma Nemzetiségi Önkormányzatnak** a **Nárai u. 1.** szám alatti 5119/1/A/5, 5119/1/A/6 és 5119/1/A/7 hrsz-ú ingatlanra vonatkozóan fennálló ingyenes használati jogviszonya **2024. december 31. napjáig** kerüljön meghosszabbításra azzal, hogy a használatnak a Hátrányos Helyzetű Roma Fiatalokat Támogató Közhasznú Egyesület, valamint a Kálvária Polgárőr Egyesület részére történő átengedése 2020. december 31-ig szóljon, mely használati jogviszony legfeljebb 2024. december 31. napjáig meghosszabbítható.

 A Bizottság javasolja a Közgyűlésnek, hogy az 5119/1/A/3 hrsz-ú ingatlanra vonatkozóan 2024. december 31. napjáig biztosítson ingyenes használati jogot.

 **„B”**

A Szociális és Lakás Bizottság – a nemzetiségek jogairól szóló 2011. évi CLXXIX. törvény 80. §-a alapján – javasolja a Közgyűlésnek, hogy a **Roma Nemzetiségi Önkormányzatnak** a **Nárai u. 1.** szám alatti 5119/1/A/5, 5119/1/A/6 és 5119/1/A/7 hrsz-ú ingatlanra vonatkozóan fennálló ingyenes használati jogviszonya változatlan feltételekkel – beleértve a Hátrányos Helyzetű Roma Fiatalokat Támogató Közhasznú Egyesület, valamint a Kálvária Polgárőr Egyesület 5 évre történő ingyenes használati jogát - **2024. december 31. napjáig** kerüljön meghosszabbításra.

A Bizottság javasolja a Közgyűlésnek, hogy az 5119/1/A/3 hrsz-ú ingatlanra vonatkozóan 2024. december 31. napjáig biztosítson ingyenes használati jogot.

Felelősök: Dr. Nemény András polgármester

 Dr. Czeglédy Csaba a Szociális és Lakás Bizottság elnöke

 /a végrehajtás előkészítéséért:

Nagyné dr. Gats Andrea, a Jogi- és Képviselői Osztály vezetője,

dr. Németh Gábor a SZOVA Zrt. vezérigazgatója/

Határidő: azonnal

**II.**

HATÁROZATI JAVASLAT

**……../2019. (XII. 18.) SzLB. számú határozat**

A Szociális és Lakás Bizottság – a nemzetiségek jogairól szóló 2011. évi CLXXIX. törvény 80. §-a alapján – javasolja a Közgyűlésnek, hogy a **Német Nemzetiségi Önkormányzatnak** a **Rohonci u. 14. fszt. 1.** szám alatti helyiségre vonatkozóan fennálló ingyenes használati jogviszonya - változatlan feltételekkel, **2024. december 31. napjáig** - kerüljön meghosszabbításra.

Felelősök: Dr. Nemény András polgármester

 Dr. Czeglédy Csaba a Szociális és Lakás Bizottság elnöke

 /a végrehajtás előkészítéséért:

Nagyné dr. Gats Andrea, a Jogi- és Képviselői Osztály vezetője,

dr. Németh Gábor a SZOVA Zrt. vezérigazgatója/

Határidő: azonnal

**III.**

HATÁROZATI JAVASLAT

**……../2019. (XII. 18.) SzLB. számú határozat**

A Szociális és Lakás Bizottság – a nemzetiségek jogairól szóló 2011. évi CLXXIX. törvény 80. §-a alapján – javasolja a Közgyűlésnek, hogy a **Szlovén Nemzetiségi Önkormányzatnak** a **Kisfaludy Sándor u. 1. II/6.** szám alatti helyiségre vonatkozóan fennálló ingyenes használati jogviszonya - **2024. december 31. napjáig** - kerüljön meghosszabbításra azzal, hogy amennyiben a tulajdonos önkormányzat az ingatlant időközben elidegeníti, a nemzetiségi önkormányzat elhelyezését csereingatlanban biztosítja.

A Bizottság javasolja a Közgyűlésnek, hogy a Szlovén Nemzetiségi önkormányzat a helyiség használatát kizárólag a Pável Ágoston Szlovén Kulturális Egyesületnek engedhesse át a közte és az egyesület között létrejött megállapodás alapján.

Felelősök: Dr. Nemény András polgármester

 Dr. Czeglédy Csaba a Szociális és Lakás Bizottság elnöke

 /a végrehajtás előkészítéséért:

Nagyné dr. Gats Andrea, a Jogi- és Képviselői Osztály vezetője,

dr. Németh Gábor a SZOVA Zrt. vezérigazgatója/

Határidő: azonnal

**IV.**

HATÁROZATI JAVASLAT

**……../2019. (XII. 18.) SzLB. számú határozat**

A Szociális és Lakás Bizottság tudomásul veszi, hogy a Közgyűlés a **Horvát Nemzetiségi Önkormányzat** elhelyezését – a nemzetiségek jogairól szóló 2011. évi CLXXIX. törvény 80. §-a alapján –a 247/2018. (IX.13.) Kgy. számú határozatával módosított 33/2018. (II.15.) Kgy. számú határozatában foglaltak alapján biztosítja.

Felelősök: Dr. Nemény András polgármester

 Dr. Czeglédy Csaba a Szociális és Lakás Bizottság elnöke

 /a végrehajtás előkészítéséért:

Nagyné dr. Gats Andrea, a Jogi- és Képviselői Osztály vezetője,

dr. Németh Gábor a SZOVA Zrt. vezérigazgatója/

Határidő: azonnal